CELEX: 22014A1202(01)
Language: el
Date: 2014-12-02 00:00:00
Title: Τροποποίηση της τελωνειακής σύμβασης περί της διεθνούς μεταφοράς εμπορευμάτων βάσει των δελτίων TIR (σύμβαση TIR, 1975)

2.12.2014   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 346/1
               
            Τροποποίηση της τελωνειακής σύμβασης περί της διεθνούς μεταφοράς εμπορευμάτων βάσει των δελτίων TIR (σύμβαση TIR, 1975)
      
         Σύμφωνα με την κοινοποίηση C.N.661.2014.TREATIES — XI.A.16 του ΟΗΕ, οι ακόλουθες τροποποιήσεις της σύμβασης TIR τίθενται σε ισχύ την 1η Ιανουαρίου 2015 για όλα τα συμβαλλόμενα μέρη:
      
      Παράρτημα 1 σελίδα 11 σημείο 5
      Αντί για κωδικό «ΕΣ: 24.03.10»διάβαζε κωδικό «ΕΣ: 24.03.11 και 24.03.19 (ECE/TRANS/WP.30/AC.2/113, παράγραφος 35)»
      Παράρτημα 6 επεξηγηματική σημείωση 0.8.3 σημείο 5
      Αντί για κωδικό «ΕΣ: 24.03.10»διάβαζε κωδικό «ΕΣ: 24.03.11 και 24.03.19 (ECE/TRANS/WP.30/AC.2/113, παράγραφος 35)»
      Παράρτημα 6 νέα επεξηγηματική σημείωση 0.38.2
      Προστίθεται η ακόλουθη νέα επεξηγηματική σημείωση για το άρθρο 38 παράγραφος 2:
      
         «Επεξηγηματική σημείωση στην παράγραφο 2
         
                     0.38.2
                  
                  
                     Η νομική απαίτηση κοινοποίησης στην επιτροπή ελέγχου TIR του αποκλεισμού ενός προσώπου, προσωρινά ή μόνιμα, από το ευεργέτημα των διατάξεων της σύμβασης θεωρείται ότι πληρούται με την ορθή χρήση ηλεκτρονικών εφαρμογών που αναπτύσσονται για τον σκοπό αυτό από τη Γραμματεία TIR υπό την εποπτεία της επιτροπής ελέγχου TIR. (ECE/TRANS/WP.30/AC.2/115, παράγραφος 43)»
                  
               
      .
      Παράρτημα 6 νέα επεξηγηματική σημείωση 8.9.1
      Προστίθεται η ακόλουθη νέα επεξηγηματική σημείωση για το παράρτημα 8 άρθρο 9 παράγραφος 1:
      
         
                     «8.9.1
                  
                  
                     Τα μέλη της επιτροπής ελέγχου TIR διαθέτουν την απαραίτητη γνώση και εμπειρία όσον αφορά την εφαρμογή των τελωνειακών καθεστώτων, ιδίως του καθεστώτος της διαμετακόμισης TIR, τόσο σε εθνικό όσο και σε διεθνές επίπεδο. Τα μέλη της Επιτροπής διορίζονται από τις αντίστοιχες κυβερνήσεις τους ή τους οργανισμούς που είναι συμβαλλόμενα μέρη της σύμβασης. Εκπροσωπούν τα συμφέροντα των συμβαλλόμενων μερών της σύμβασης και όχι τα ειδικά συμφέροντα κάθε μεμονωμένης κυβέρνησης ή οργανισμού. (ECE/TRANS/WP.30/AC.2/117, παράγραφος 29)»
                  
               
      .
      Παράρτημα 6 νέα επεξηγηματική σημείωση 8.9.2
      Προστίθεται η ακόλουθη νέα επεξηγηματική σημείωση για το παράρτημα 8 άρθρο 9 παράγραφος 2:
      
         
                     «8.9.2
                  
                  
                     Σε περίπτωση που ένα μέλος της επιτροπής ελέγχου TIR παραιτηθεί πριν από την ολοκλήρωση της θητείας του, η επιτροπή διαχείρισης μπορεί να διορίζει αντικαταστάτη. Στην περίπτωση αυτή, το μέλος που έχει εκλεγεί ασκεί τα καθήκοντά του μόνο για το υπόλοιπο της θητείας του προκατόχου του. Στην περίπτωση κατά την οποία ένα μέλος της επιτροπής ελέγχου TIR δεν είναι σε θέση, για λόγους άλλους από την παραίτηση, να ολοκληρώσει τη θητεία του, θα πρέπει ενημερώνεται γραπτώς η επιτροπή ελέγχου TIR και η Γραμματεία TIR από την αρμόδια εθνική διοίκηση του οικείου μέλους. Στην περίπτωση αυτή, η επιτροπή διαχείρισης μπορεί να εκλέγει αντικαταστάτη για το υπόλοιπο της θητείας. (ECE/TRANS/WP.30/AC.2/117, παράγραφος 29)»
                  
               
      .
      Παράρτημα 6 νέα επεξηγηματική σημείωση 9.II.4
      Προστίθεται η ακόλουθη νέα επεξηγηματική σημείωση για το άρθρο 9 μέρος II παράγραφος 4:
      
         «Επεξηγηματική σημείωση στην παράγραφο 4
         
                     9.II.4
                  
                  
                     Οι νομικές απαιτήσεις για την υποβολή δεδομένων, όπως προβλέπεται στην παράγραφο 4, θεωρείται ότι πληρούνται με την ορθή χρήση ηλεκτρονικών εφαρμογών που αναπτύσσονται για τον σκοπό αυτό από τη Γραμματεία TIR υπό την εποπτεία της TIR. (ECE/TRANS/WP.30/AC.2/113, παράγραφος 30)»
                  
               
      .
      Παράρτημα 6 νέα επεξηγηματική σημείωση 9.II.5
      Προστίθεται η ακόλουθη νέα επεξηγηματική σημείωση για το άρθρο 9 μέρος II παράγραφος 5:
      
         «Επεξηγηματική σημείωση στην παράγραφο 5
         
                     9.II.5
                  
                  
                     Η επεξηγηματική σημείωση 9.II.4 εφαρμόζεται τηρουμένων των αναλογιών στην παράγραφο 5. ECE/TRANS/WP.30/AC.2/113, παράγραφος 30)»
                  
               
      Παράρτημα 9 μέρος I παράγραφος 3 σημείο vi):
      Το υπάρχον κείμενο αντικαθίσταται ως εξής:
      
         
                     «vi)
                  
                  
                     ενημερώνει την επιτροπή ελέγχου TIR κάθε χρόνο, πριν από την 1η Μαρτίου, για την τιμή κάθε τύπου δελτίου TIR που εκδίδει,»
                  
               
      .